కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వాంఖడే టీ20లో భారత్ టార్గెట్ 136
భారత పర్యటనలో శ్రీలంక బ్యాట్స్‌మెన్ ఆఖరి మ్యాచ్‌లోనూ నిరాశపరిచారు. వాంఖడే వేదికగా ఆదివారం రాత్రి జరుగుతున్న మూడో టీ20 మ్యాచ్‌లో
TNN | Updated:
Dec 24, 2017, 08:41PM IST
వాంఖడే టీ20లో భారత్ టార్గెట్ 136
భారత పర్యటనలో శ్రీలంక బ్యాట్స్&zwnj;మెన్ ఆఖరి మ్యాచ్&zwnj;లోనూ నిరాశపరిచారు. వాంఖడే వేదికగా ఆదివారం రాత్రి జరుగుతున్న మూడో టీ20 మ్యాచ్&zwnj;లో టాస్ ఓడి తొలుత బ్యాటింగ్ చేసిన శ్రీలంక జట్టు నిర్ణీత 20 ఓవర్లలో 7 వికెట్ల నష్టానికి 135 పరుగులు చేసింది. ఇప్పటికే సిరీస్ చేజారిన నేపథ్యంలో కనీసం చివరి టీ20లోనైనా శ్రీలంక బ్యాట్స్&zwnj;మెన్ స్వేచ్ఛగా ఆడి భారత్&zwnj;కి గట్టి పోటీనిస్తారని ఆశించిన అభిమానులకి నిరాశే ఎదురైంది. ఆ జట్టులో అసెల గుణరత్నె (36: 37 బంతుల్లో 3x4) ఒక్కడే కాస్త ఫర్వాలేదనిపించాడు. భారత బౌలర్లలో హార్దిక్ పాండ్య, జయదేవ్ ఉనద్కత్ చెరో రెండు వికెట్లు తీయగా.. వాషింగ్టన్ సుందర్, సిరాజ్, కుల్దీప్ యాదవ్ తలో వికెట్ పడగొట్టారు.
ఇన్నింగ్స్ రెండో ఓవర్&zwnj;లోనే డిక్వెల్లా(1)ని ఔట్ చేసి శ్రీలంకకి షాకిచ్చిన జయదేవ్ ఉనద్కత్ తానేసిన తర్వాత ఓవర్&zwnj;లో మరో ఓపెనర్ ఉపుల్ తరంగ (11)ను కూడా పెవిలియన్&zwnj;కి పంపేశాడు. మధ్య ఓవర్&zwnj;లో స్పిన్నర్ వాషింగ్టన్ సుందర్ కూడా కుశాల్ పెరీరా (4)ని ఔట్ చేసేయడంతో శ్రీలంక ఆదిలోనే 18/3తో ఒత్తిడిలో పడింది. ఈ దశలో సమరవిక్రమ(21)తో కలిసి గుణరత్నె కాసేపు ఇన్నింగ్స్&zwnj;ని నడిపించినా.. హార్దిక్ పాండ్య వరుస ఓవర్లలో వీరిద్దరినీ బోల్తా కొట్టించేయడంతో లంక పూర్తిగా ఒత్తిడిలో పడి తక్కువ స్కోరుకే పరిమితమయ్యేలా కనిపించింది. కానీ.. చివరి ఓవర్ వేసిన హైదరాబాద్ ఆటోడ్రైవర్ కుమారుడు మహ్మద్ సిరాజ్ బౌలింగ్&zwnj;లో శ్రీలంక 18 పరుగులు పిండుకుంది. ఆ ఓవర్&zwnj;లో ధనంజయ ( 11 నాటౌట్: 7 బంతుల్లో 2x4) రెండు ఫోర్లు కొట్టగా.. శనక (29 నాటౌట్: 24 బంతుల్లో 2x6) ఒక సిక్స్ బాదేయడంతో శ్రీలంక 135 పరుగులు చేయగలిగింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.